యే జవానీ హై దీవానీ

యే జవానీ హై దీవానీ 2013, మే 31 విడుదల అయిన హిందీ చిత్రం. ధర్మ ప్రొడక్షన్స్ బ్యానర్ పై కరణ్ జోహార్ నిర్మించిన ఈ సినిమాకి  అయాన్ ముఖర్జీ దర్శకత్వం వహించాడు. ఈ చిత్రంలో రణబీర్ కపూర్, దీపికా పదుకొనే, ఆదిత్య రాయ్ కపూర్, కల్కీ కోచ్లిన్ నటించారు. ఈ సినిమా చిత్రీకరణను గుల్మార్గ్‌లోని కొంగ్‌డోరి, పహల్‌గాం, శ్రీనగర్ వంటి పలు ప్రాంతాల్లో జరిపారు.

కథ 
కబీర్ థాపర్ అలియాస్ బన్నీ (రణబీర్ కపూర్) ప్రపంచాన్ని పర్యటించాలని కలలు కనే,  వివాహ బంధాలపై నమ్మకం లేని నిర్లక్ష్యపు వ్యక్తి. అతను తన తండ్రి ( ఫరూక్ షేక్), సవతి తల్లి (తన్వి అజ్మీ) తో నివసిస్తాడు. అవి (ఆదిత్య రాయ్ కపూర్),  అదితి (కల్కి కోచ్లిన్) బన్నీకి మంచి స్నేహితులు. అదితి అవిని ప్రేమిస్తుంది. నైనా ( దీపికా పదుకొనే) బన్నీకి క్లాస్‌మేట్. బన్నీ మెడిసిన్ చదువుతుంటాడు. అవి, అథితి, నైనాతో కలిసి బన్నీ మనాలికి వెళతాడు.  నైనా, బన్నీని ఇష్టపడుతుంది. ఆ తర్వాత ఒకరోజు నైనా తన ప్రేమను బన్నీకి చెప్పబోతుంది, అయితే బన్నీకి చికాగో విశ్వవిద్యాలయంలో స్కాలర్‌షిప్ వచ్చినట్లు తెలుస్తుంది. అప్పుడు బన్నీకి ట్రావెలింగ్ అంటే చాలా ఇష్టం కాబట్టి ఈ అవకాశాన్ని వదులుకోకూడదని చికాగో వెళ్తాడు. ఎనిమిది సంవత్సరాల తర్వాత, బన్నీ తన స్నేహితురాలు అదితి పెళ్లి కోసం భారతదేశానికి తిరిగి వస్తాడు, అప్పుడు అతను మళ్లీ నైనాను చూస్తాడు. బన్నీ, నైనా లు ఎలా కలుస్తారు అనేది మిగతా కథ.

నటవర్గం

 రణబీర్ కపూర్ 
 దీపికా పదుకొనే 
 కల్కి కోచ్లిన్
 ఆదిత్య రాయ్ కపూర్  
 కునాల్ రాయ్ కపూర్ 
 ఎవెలిన్ శర్మ 
 ఫరూక్ షేక్
 తన్వీ అజ్మీ
 డాలీ అహ్లువాలియా  
 పూర్ణ జగన్నాథన్  
 రానా దగ్గుబాటి  
 మాధురీ దీక్షిత్

పాటలు

మూలాలు

హిందీ-భాషా చలనచిత్రాలు
దీపికా పదుకొనే సినిమాలు
2013 సినిమాలు